b'\n_START_ARTICLE_\nPunarintapyy\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nKooltaan punarintapyy voi kasvaa noin 28 cm pitk\xc3\xa4ksi. Laji on sel\xc3\xa4st\xc3\xa4\xc3\xa4n ja siivist\xc3\xa4\xc3\xa4n harmaa punaruskein kuvioinnein. Selke\xc3\xa4 tuntomerkki on oranssi p\xc3\xa4\xc3\xa4 ja rinnan leve\xc3\xa4 punaruskea juova. Punarintapyyn vatsa ja alarinta ovat v\xc3\xa4rilt\xc3\xa4\xc3\xa4n harmaat punaruskein juovin. Linnun nokka on musta ja jalat punertavat.\n_START_SECTION_\nLevinneisyys\n_START_PARAGRAPH_\nPunarintapyyt\xc3\xa4 tavataan Intian pohjoisosista L\xc3\xa4nsi-Bengalin, Sikkimin ja Arunachal Pradeshin osavaltioista, Bhutanista ja Kiinasta. Lajin elinymp\xc3\xa4rist\xc3\xb6\xc3\xa4 ovat ainavihantien vuoristometsien, kuten bambumetsien aluskasvillisuus tyypillisesti noin 350\xe2\x80\x932\xc2\xa0500 metrin korkeudessa. T\xc3\xa4ll\xc3\xa4 hetkell\xc3\xa4 punarintapyykannan kooksi arvioidaan 2\xc2\xa0500\xe2\x80\x9310\xc2\xa0000 yksil\xc3\xb6\xc3\xa4. Lajin kantaa uhkaa elinymp\xc3\xa4rist\xc3\xb6ksi sopivien metsien hakkuut erityisesti Intiassa. Muita uhkia ovat mets\xc3\xa4stys ja karjankasvatus. Lajin lis\xc3\xa4\xc3\xa4ntymisaika on kev\xc3\xa4\xc3\xa4ll\xc3\xa4.'